
JUDEȚUL IAȘI
CONSILIUL LOCAL AL COMUNEI  GOLĂIEȘTI


HOTĂRÂREA NR. 64
privind exprimarea acordului de principiu pentru punerea la dispoziție a unui teren, în vederea organizării de șantier și depozitării de materiale, necesare realizării proiectului „Proiectarea și execuția Autostrăzii Târgu Neamț – Iași – Ungheni, tronson 4 DN24 Nod Golăiești”
Consiliul local al comunei Golăiești, Județul Iași, întrunit in ședința extraordinară din data de 20.08.2025;
Având în vedere:
- prevederile art. 129 alin. (2) lit. c) și alin. (6) lit. a) din OUG nr. 57/2019 privind Codul administrativ, cu modificările și completările ulterioare;
- dispozițiile art. 287 și art. 288 din Codul administrativ, referitoare la administrarea bunurilor proprietate publică și privată ale unităților administrativ-teritoriale;
- Referatul compartimentului urbanism;
- Raportul de specialitate al secretarului general al comunei Golăiești
- avizele comisiilor de specialitate ale Consiliului Local Golăiești;
Ținând cont de solicitările venite din partea operatorilor economici interesați să participe la procedura de achiziție publică pentru proiectul „Proiectarea și execuția Autostrăzii Târgu Neamț – Iași – Ungheni, tronson 4 DN24 Nod Golăiești”, care necesită confirmarea disponibilității unui teren pentru organizarea de șantier și depozitare de materiale;

În temeiul dispozițiilor art. 139 alin. (1) și art. 196 alin. (1) lit. a) din Codul administrativ;

HOTĂRĂȘTE:

Art. 1. – Se exprimă acordul de principiu al Consiliului Local al Comunei Golăiești pentru punerea la dispoziție a terenului situat în extravilanul comunei Golăiești, identificat cu nr. cadastral 63696, aparținând domeniului public al comunei, în suprafață de aproximativ 231.044 mp, în vederea organizării de șantier și depozitării de materiale necesare realizării proiectului „Proiectarea și execuția Autostrăzii Târgu Neamț – Iași – Ungheni, tronson 4 DN24 Nod Golăiești”.

Art. 2. – Terenul menționat la art. 1 va fi pus efectiv la dispoziția operatorului economic desemnat câștigător al procedurii de achiziție publică pentru execuția lucrărilor aferente proiectului, în condițiile legii.
Art. 3. – Modalitatea concretă de dare în folosință (suprafața exactă, durata, obligațiile părților) se va stabili printr-o hotărâre ulterioară a Consiliului Local Golăiești, după finalizarea procedurii de atribuire a contractului de lucrări.
Art. 4. – Prezenta hotărâre se comunică Prefectului Județului Iași, Direcției Regionale de Drumuri și Poduri Iași, compartimentelor de specialitate din cadrul aparatului de specialitate al Primarului și se aduce la cunoștința publică prin grija secretarului general al comunei Golăiești.

Dată astăzi, 20.08.2025
                                                                                                                        CONTRASEMNEAZĂ,

